
TENTAMEN  MEDICUM 


INAUGURALE 

QUiEDAM  DE 

OPHTHALMIA  MEMBRANARUM 

COMPLECTENS, 


Gulielmo  Whymper  Auctore. 


PROFANDA. 

Summos  medicinae  honores  ambiturus,  ideo- 

I 

que  aliquid  ad  artem  apollinarem  attinens  con¬ 
scripturus,  pauca  de  Oculi  Inflammatione  literis 
mandare  statui. 

Nequaquam  vero  in  animo  est  hocce  latissime 
patens  argumentum  penitus  explorare  ;  quod  pro¬ 
fecto  limites  angusti  opuscula  hujuscemodi  conti- 

A  nere 

nere  soliti  non  sinunt.  Consilium  est  de  Inflam¬ 
matione  membranae  Adnatce  sive  Cor^unctivce 
potissimum  agere :  quam  quo  clarius  perspiciamus, 
haud  alienum  judicavi,  quaedam  de  oculi,  maxi- 
meque  membranae  propositae,  fabrica  praefari. 

Membrana  Adnata  sive  Conjunctiva^  cujus 
inflammationem  prosecuturus  sum,  inter  muco¬ 
sas  habenda  est ;  quarum  scilicet  instar,  summa 
cutis  producta  esse  videtur,  faciem  interiorem 
palpebrarum,  ideoque  glandes  Meibomianas,  ob¬ 
ducit,  et,  exinde  reflexa,  partem  anticam  oculi  ip¬ 
sius  tegit;  quo  fit,  ut  carunculam  lachryma- 
lem  vestiat,  et  vinculo  sit,  cujus  ope  globus  ipse 
cum  palpebris  societur.  Scleroticce  tunicae  ope 
membranae  cavernosae ,  adnectitur,  tantoque  arc¬ 
tius,  quanto  ad  corneam  propius  accedat.  Ubi 
huc  pervenit,  evanescere,  nec  corneam  obtegere, 
nonnullis  videtur ;  neque  equidem  celandum, 
anatomicis  non  licere  eandem  corneae,  ope  scal¬ 
pelli,  subducere  :  porro  chemosin  frequenter  cor- 
neoe  marginem  non  transgredi.  Iis  tamen  as- 
sentior,  qui  conjunctivam,  pertenuem  sane,  cor¬ 
neae  'superjacere  opinantur:  plura  enim  ejus 
mala  totam  anticam  oculi  faciem  occupare  solent: 

qualia 

qualia  sunt  pterygium,  inflammatio  ejusdem 
pustularis,  et  alia  ejusmodi :  veri  porro  absimile 
est,  membranam  scleroticce  anticae  universae  cir¬ 
cumjectam  non  corneam  quoque  velare. 

Membrana  conjunctiva,  jam  integra,  tenuis 
est  et  pellucet,  nec  arteriis  et  venis  referta  appa¬ 
ret  ;  quippe  quarum  pleraeque,  particularum  ru¬ 
brarum  non  capaces,  laticem  vehunt  decolorem. 
Hasce  tamen  pene  innumeras  esse  docet  inflam¬ 
matio. 

Arteriae  oculi  duplicis  sunt  generis,  nimirum, 
exteriores  et  profundae :  illae  arteriis  palpebrarum 
ortae  membranae  ipsi  conjunctivce,  ej usque  ap¬ 
pendicibus,  insperguntur.  Hae  vero  arteria  oph¬ 
thalmica  ortae,  ex  sclerotica  ad  conjunctivam 
tendunt. 

Membrana  conjunctiva  multis  officiis  perfun¬ 
gitur.  Globum  ipsum  tuetur,  palpebrisque  an¬ 
nectit  :  cavetque  ne  res  alienae  partem  oculi  pos¬ 
ticam  adeant.  Quanquam  inter  membranas  mu¬ 
cosas  recensetur,  atque,  Ophthalmia  purulenta 
urgente,  pus  secernere  videtur,  haud  secus  atque 
aliae  membranae,  mucosce  dictae ;  scire  tamen  licet 
eandem,  oculo  integro,  nullius  humoris  esse  se- 

creticem ; 

creticem  ;  at  lachrymis  et  pituita  Meibomiana 
humectari  et  emolliri.  Travers  literis  manda¬ 
vit,  cuidam  ancillae,  cui  glandula  lachry malis, 
efFoeta  quasi,  proprium  humorem  haud  unquam 
secreverat,  membranam  corijunctivam  opacam, 
instar  cuticulce,  atque  rugosam  esse  factam. 

Membrana  adnata  noxis  alienis,,  prae  sede, 
maxime  patet.  Quum  porro  nexu  intimo  cum 
summa  cute,  membranisque  mucosis,  praesertim 
quae  spiritus,  cibique  meatum  obducunt,  commit¬ 
titur  ;  non  admirandum  erit,  ejusdem  inflamma¬ 
tionem  creberrimam  esse,  pluresque  causas  ag¬ 
noscere  ;  alias  porro  aliam  esse,  prout  causae,  quae 
intulerint,  varient.  Modo  igitur  inflammata 
pustulas  quasi  exhibet ;  modo  pus,  humorem  ve 
muco-purulentum  secernit,  haud  aliter  atque 
membrana  fistularum  spiritalium  catarrho  affec¬ 
ta  :  alias,  pars  ejus  cor  nece  inspersa,  membranae 
serosos  instar,  fibrinam  effundit.  Huc  accedit, 
ejus  inflammationem  quam  plurimum  differre, 
prout  homo  sit  validus  an  imbecillus,  juventa 
florens  an  senior,  habitus  boni  an  mali ;  quo  fit  ut 
inflammatio,  interdum  levissima,  non  nisi  rubo¬ 
rem  et  lachrymarum  cursum  moveat ;  modo  in 

suppurationem 

suppurationem  acerrimam  desinat.  Interest  quo¬ 
que  corpus  necne  tabo  Syphilidis  aut  GonorrhcEoe 
-proprio  inquinetur ;  unde  scilicet  Ophthahnia 
haud  parum  mutatur. 

Iu  animo  est  Ophthalmiam  membranae  ad^ 
natod  duplicem  proponere :  nimirum,  quae  in  se¬ 
cretionem  humoris  mucQ-purulent%  necnon,  quae 
in  suppurationem,  desinit. 

Illuc  pertinet  omnigena  adnatce  inflammatio, 
cui  glandes  Meibomianje  incitatae  humorem  vi¬ 
tiosum  effundunt,  membrana  ipsa,  aut  simul  pi¬ 
tuitam  fundente,  aut  non. 

Huc  vero  attinet  inflammatio,  quae  facit,  ut 
membrana  ipsa  puris  secretrix  fiat.  Harum  utra¬ 
que  acuta  aut  vetusta  esse  potest. 

DE  SIGNIS. 

Inflammatio  adnatce  muco-purulenta, 
modo  mitior  urgeat,  pedetentim  et  per  insidias 
aggredi  solet ;  nec  raro  equidem  aliquamdiu  vel 
aegrum  ipsum  latet;  certeve  tantulum  molestiae 
ciet,  ut  aeger  pene  nihil  conqueratur.  Initio  sen¬ 
sus 

SUS  gravitatis  et  plenitudinis  ad  oculum  relatus 
vexat ;  hic  simul  aliquantum  illachrymat ;  pal¬ 
pebrae  prasier  solitum  exardent  et  pruriunt,  maxi- 
meque  vesperi,  aut  si  aeger  in  conclavi  te¬ 
pente,  et  perflatus  experte,  habitat.  Caruncula 
lachrymalis  prurit  atque  leviter  dolet,  palpe¬ 
braeque  spasmo  subinde  velluntur ;  quotidieque 
mane,  pituita  viscida  noctu  secreta,  cohaerent. 
Haec  vero  ciliis  affigitur,  haud  aegre  divellenda. 
Hucusque  membrana  adnata  scleroticoe  circum¬ 
jecta  parum  aut  nihil  vitiatur  ;  neque  oculus  spe¬ 
ciem  insolitam  sihi  praefert,  nisi  quod  imbecillus, 
uvidusque  apparet.  Quodsi  palpebra  inferior  ex- 
trorsum  vertitur,  latebrae  hujus  mali  patescunt ; 
quae  pars  enim  adnaicB  palpebrae  faciem  interiorem 
obtegit,  vasis  plus  aequo  tumefactis  rubescere  con¬ 
spicitur.  Non  multo  postea  rubor  iste  universam 
adnatam  permeare  coepit :  oculi  simul  vehemen¬ 
tius  illachrymant,  humorem  fervidum  et  acrio¬ 
rem  profusuri.  Nunc  demum  latex  tenuis  sub¬ 
ter  adnata  palpebrae  propria  secretus,  hanc  attol¬ 
lit,  et  quasi  laxat.  Homo  dolorem  saevum  haud 
queritur,  at  sensu  molestiae,  atque  arenae  quasi, 
aliusve  naturae  alienae  oculo  inhaerentis,  torquetur. 

Lux 

Lux  parum  oculum  offendit,  nec  febris  accendi 
consuevit ;  eo  ut  aeger  vix  medicamentis  exinani- 

•4 

entibus  victuque  tenui  opus  esse  existimet.  Quan¬ 
tulicunque  haec  species  Ophthalmice  esse  vi¬ 
deatur,  nequaquam  tamen  praetermitti,  aut  parvi 
haberi  debet,  quoties  apud  milites,  aliosve  con¬ 
gregatos  grassatur ;  metuendum  enim  ne  male 
curata,  aut  neglecta,  in  alterum  graviusque  ge¬ 
nus  ophthalmice  desinat ;  cujus  eventus  plura 
mihi  contigit  exempla  videre.  Anno  mdcccxv^® 
ipse  medicus  militaris  inflammationem  proposi¬ 
tam  milites,  quorum  valetudini  meum  erat  con¬ 
sulere,  adoriri  novi.  Longe  pluribus  aegrotan¬ 
tium  gravior  ista  Ophthalmia,  quae  nempe  sup¬ 
purationem  molitur,  tandem  accessit.  Anno 
M  Dcccxxr^^®  iterum  tres  legiones  invasit :  per¬ 
pauci  tamen  hac  acerbiori  inflammatione  labora¬ 
bant.  Trecenti  circiter  milites,  utroque  anno¬ 
rum  dictorum,  in  ophthalmiam  incidebant ;  plu- 
resque  causae  loci,  coeli,  tempestatisque  propriae 
haud  parum  morbi  naturam  regebant  et  muta¬ 
bant.  Tabum  pestilens  excitasse  nullus  dubito. 
Haec  tamen  inflammatio,  vel  mitiori  habitu  do¬ 
nata,  saepe  notis  gravioribus  quam  quae  jam  retu¬ 
li, 

li,  denunciatur.  Membrana  conjunctiva,  quae 
scleroticam  obducit,  multo  citius  vehementius- 
que  rubescere  observatur :  oculus  lucis  magis  im¬ 
patiens  est,  acutiusque  dolet ;  quamquam  confite¬ 
ri  oportet  hsec  signa  nunquam  insigniter  saevire, 
modo  laxior  pars  membranae  conjunctivae  unica 
inflammetur.  Ingens  copia  lachrymarum  ar- 
dentiorum  secernitur.  Latex  infra  conjuncti¬ 
vam  profusus  eam  attollit  circa  corneam,  palpe¬ 
braeque  aliquantum  aqua  intercute  tument. 
Quamvis  uterque  oculorum  laborat,  haud  tamen 
utrique  eadem  notae  contingunt ;  at  alter  prius 
inflammari  coepit.  Die  quinto,  sexto,  septimo 
vel  octavo  post  inceptam  inflammationem,  oculus 
prius  affectus  ad  sanitatem  spectat ;  tunc  tempo¬ 
ris  conjunctiva  plus  secernit  pituitae,  unde  vasa 
tumefacta  expediuntur,  tumor  evanescit,  partes¬ 
que  affectae  paulatim  redintegrantur. 

Aliquando,  rarius  sane,  haec  inflammatio  in 
tantum  exardet,  ut  pus  ipsum  secernatur;  nec 
solum  notae  jam  descriptae  incitatissimae  vexant, 
sed  aliae  jam  enunciandae  accedunt :  nimirum  spe¬ 
cies  ista  secunda,  de  qua  supra  memini,  consti¬ 
tuitur. 

Ophthalmia 

Ophthalmia  ConjunctivcE  purulenta  est  id 
genus  inflammationis,  quod  undecunque  gigna¬ 
tur,  facit,  ut  ea  membrana  pus  ipsum  secernat. 
Nunquam  non  pestilens  est ;  acerrimumque  me¬ 
dici  studium,  atque  praesentissima  auxilia,  deside¬ 
rat.  Huc  attinet  Ophthalmia  purulenta  infan¬ 
tibus  infesta,  Ophthalmia  gonorrhoealis,  necnon 
.^jgyptiaca,  militibus  Britannicis  olim  exitiosis¬ 
sima. 


DE  SIGNIS  INFLAMMATIONIS  ADNAT^  PURU-> 

LENTiE. 

Palpebra  inferior,  prima  omnium  partium 
tentari  coepit,  haud  secus  atque  altero  inflamma¬ 
tionis  genere  urgente.  Scilicet,  membrana  ejus 
interior  pituitam  viscidam  secernit,  simulque  ru¬ 
bore  saturo  floret,  qui  sensim  per  adnatam  scie- 
roticce  propriam  serpit  ad  cornece  marginem 
usque.  Oculus  hebetior  quasi  riget ;  nec  vero 
multum  dolet ;  fortasse  quod  vasa  adnatce,  (lax¬ 
issimo  nexu  cum  sclerotica  et  palpebra  commis¬ 
sae  citra  molestiam  magnam  tumefieri  possunt. 

B  SensiD’ 

Seiivsus  corporis  alieni  oculo  inhaerentis  potissi¬ 
mum  torquet,  qui  modo  quiescit,  vesperique  in¬ 
gravescit.  Oculi  nunc  admodum  illachrymant, 
humorque  flavus,  id  est  pus,  effluit,  lachrymis 
mistus.  Chemosis  accedit,  latice  nempe  subter 
adnata,  ubi  scleroticam  tegit,  profuso :  palpe¬ 
braeque  quam  maxime  aqua  interente  turgent ; 
quo  fit,  ut  oculus  penitus  veletur.  Nunc  demum 
uterque  oculorum  laborat ;  tam  arcto  enim  nexu 
inter  se  sociantur,  ut  alter,  altero  integro,  tanta 
mala  perpeti  nequeat.  Brevi  sequuntur  signa 
cruciantissima.  Palpebrae  insigniter  tumefactae 
pus  effluere  non  sinunt :  quod  collectum  et  acrius 
factum  segre  exit,  et  stillat,  genas  inquinaturum. 
Dolor  quaesitissimus  exinde  accenditur,  qui  modo 
remissior,  modo  impatibilis  fit.  Hinc  febris,  do¬ 
lor  capitis,  aliaque  valetudinis  perturbatae  indicia 
enascuntur.  Ni  demum  medicus  praesentissimis 
remediis  usus  summa  ope  obnitatur,  oculi  fabrica 
penitus  diruatur  necesse  est.  Interdum  facies 
exterior  cornece  exulceratur:  alia  sinterior,  ubi  in¬ 
flammatio  altius  serpserit.  Oculus  distentus  su¬ 
bito  diruptus  dolorem  istum  cruciantissimum  ex 
improviso  tollit,  jliiger  tamen  minus  febricitat, 

quam 

quam  aliis  malis  permultis  dolorem  vehementem 
molientibus  implicatus.  Uno  oculorum  sic  ex¬ 
pedito,  alterius  inflammatio  fere  increscit,  in  eun¬ 
dem  fere  exitum  abitura.  Doloris  vero  acces¬ 
siones  vel  postea  redire  solent,  quam  diruptio 
evenerit ;  eo  quod  inflammatio  oculi  penetralia 
invaserit :  nec  raro,  non  nisi  multis  hebdomadis 
exactis,  tandem  inclinari  incipiunt.  Denuo  pal- 
pebraB  detumescunt,  soluta  et  flaccentia ;  ne  mul¬ 
ta,  inflammatio  fit  vestusta,  sive  chronica. 

Inflammatio  purulenta  conjunctivce  gravior, 
jam  descripta,  rarius  nostrates  aggreditur,  dum¬ 
modo  medicus  ineuntem  mitiorem  rite  et  tempes¬ 
tive  curaverit.  PraBcipuae  ejus  notae  triplicem 
causam  agnoscunt,  nimirum,  partim  ad  inflamma¬ 
tionem  non  acriter  debellatam  referendae  sunt; 
partim  ad  serum  effusum  sive  aquam  intercutem, 
unde  palpebrae  intumescunt ;  partim  ad  lympham 
secretam,  qua  continetur  chemosis.  Huc  accedit 
Tasa  producta  sive  longiora  facta,  speciem  istam 
villosam  constituere,  quae  pus  effusum  comitatur, 
et  demum,  superficiem  spongiosam  et  granatam 
inferre,  quae  pertinacissimam  hujus  morbi  formam 

arguit;; 

arguit ;  unde  porro  nebulaa,  aliaque  vitia  vetustae 
inflammationis  propria,  oriuntur. 

Accessiones  doloris  saeviores,  inflammatione 
jam  acuta,  malum  ad  corneam  pertinere  coepisse 
testantur  ;  quae,  scilicet  inflammata  dolorem  sem- 
per  ingentem  ciet.  Inflammationem  conjunctivae 
strumosam  infantum  propriam  denuntiant  dolor, 
oculus  irritabilior,  lucisque  impatiens,  membrana 
ipsa  haud  valde  rubente :  saepe  'pustulae  aphtho¬ 
sae  corneae  margines  occupant.  Siquidem  hoc 
genus  Ophthalmiae  meatui  alimenti  perturbato 
fere  debetur,  non  mirandum  est,  quod  lingua  sor¬ 
det,  cutis  inarescit,  et  aeger  febricitat. 

Quinetiam,  adulti  saepe  inflammatione  aph¬ 
thosa  conjunctivae^  ubi  scleroticam  et  corneam 
obducit,  vexantur.  Pustulae,  quod  ad  figuram, 
conos  plus  minusve  referunt.  Interdum  aphthae 
cingunt  corneam,  iis  haud  absimiles,  quae  fauces 
male  habere  solent.  Inflammatio  minus  incitata 
hasce  notas  fere  comitatur. 

Ophthalmia  gonorrhcealis,  quae  nempe  tabo 
pestilente  gonorrhoea  orto,  admoto  progignitur, 
si  conjunetivam  unicam  invadit,  signis  supra 

narratis 

narratis  ophthalmice  purulentce  stipatur ;  nisi 
quod  palpebrae  minus  aqua  intercute  tument, 
etiamsi  chemosis  pariter  vexat.  Vetch,  medi¬ 
cus  spectatissimus,  contendit  hoc  genus  ophthaU 
mice  potius  ad  scleroticam  quam  conjunctivam 
initio  transferri.  Idem  auctor  hanc  inflamma¬ 
tionem  tabo  gonorrhcece  proprio  insito  enasci  ne¬ 
gat  :  contenditque  haec  duo  mala  inter  se  persaepe 
sociari,  potius  ob  aliquam  corporis  proprietatem ; 
quae  facit  ut  inflammatio  ab  minae  canali  ad  ocu¬ 
lum  transferatur.  (Vide  Vetch,  Diseases  of 
the  Eye,  p.  2143,  et  seq.)  Cui  assensus  existimo 
hoc  genus  ophthalmice  scleroticce  potissimum  in¬ 
haerere  ;  quod  profecto  docent  oculus  irritabilior^ 
lucisque  parum  tolerans,  palpebrae  minus,  ipse 
oculus  vehementius  aifecta. 

Meminisse  juvat,  qui  inflammatione  coryunc- 
tivce  jam  vexati  revalescere  inceperint,  eos  fre¬ 
quenter  et  facile  in  eandem  recidere :  nec  minus 
periclitari  quam  antea,  renascente  morbo. 


DE 

DE  FINIBUS. 


In  animo  est  iis  praesertim  eventibus  ophthal¬ 
mice  purulentce  insistere,  qui  membranam  con¬ 
junctivam  male  habent ;  et  quibus  eadem  vetusta 
sive  chronica  continetur.  Ex  his  quidam  ad 
cornece,  alii  ad  scleroticce  partem  propriam  atti¬ 
nent.  Fieri  potest,  ut  cornea  pus  aut  lympham 
laminis  interjectam  habeat ;  quod  malum  albugo 
nominatur ;  vel  ut  pus  humore  aqueo  misceatur, 
quod  hypopion  medici  nuncupant.  Modo,  cor¬ 
nea  exulcerata,  humor  aqueus  effunditur,  iriscpxe 
prolabitur,  staphylomate  iridis  facto  :  vel  emissis 
lente  chrystallina  et  humore  vitreo,  fabrica  oculi 
penitus  dirui  potest.  Tanta  mala  ex  inflamma¬ 
tione  membranae  adnatce  non  rite  curata  oriun¬ 
tur  ;  unde  scilicet  inflammatio  scleroticce^  eorum 
recta  genetrix,  accenditur. 

Id  vitium,  cui  nomen  nebula,  conjunctivce 
parti  cornece  propriae  insidet ;  et  ophthalmice  ejus 

inveteratae 

inveteratae  est  effectus.  Initio  vasa  amplificata 
inter  conjunctivam  et  scler oticam  sita  hanc  uni¬ 
versam  rubere  faciunt ;  quae  deinde  producta  ad 
alteram  conjunctivae  partem,  quae  corneam  obdu¬ 
cit,  pertinent ;  ibi  lympham  opacam  et  glutino¬ 
sam  secretura.  Hac  vero  continetur  nebula ; 
quae  cornea  obscuranda,  lucis  aditum  quodam¬ 
modo  impedit.  Nebula  igitur,  secus  atque  aU 
hugOy  non  laminis  corneae  interjicitur,  ut  ei  ipsi 
superjacet. 

Quod  ad  partem  conjunctivae^  quae  palpebram 
tegit,  haec  frequenter,  Ophthalmia  purulenta  vel 
leviori  praegressa,  speciem  granatam  sibi  praefert  \ 
id  est,  ejus  vasa  instar  villorum  producta,  faciem 
istam  asperam,  quam  retuli,  inferunt ;  simulque 
humorem  viscidum  et  purulentum  secernunt.  In¬ 
terdum  facies  palpebrae  interior  asperrima,  inae¬ 
qualis,  et  crassior  fit ;  ita  ut  palpebra  extrudatur ; 
imo  vero  aliquando  tantum  corneam  exasperat, 
ut  ejusdem  inflammationem  gravem  eventus 
plures  et  exitiosos  habituram  moveat.  Hoc  vi¬ 
tium  palpebrarum  inter  notarum  praecipuas  opTu 
thalmice  jam  inveterascentis  habendum  est :  scire- 

que 

que  licet  oculi  integritatem  futuram  eo  rite  curato 
potissimum  niti.  v  i 

Pterygium  conjunctivoe^  quse  seleroticam  te¬ 
git,  inflammatae  debetur.  Hoc  vitium  constat 
ex  parte  ejus  membranae  angulo  interiori  oculi 
proxima  crassiori,  spongiosa,  vasisque  tumefactis 
rubriori,  quae  triangulum  figura  refert,  corneam- 
que  transcurrit,  eam  opacat,  et  impedit  quo  mi¬ 
nus  Mx  adeat."  Tanto  fit  angustior,  quanto  pro¬ 
pius  ^  ad'"  accedat,  id  est,  triangula  est, 

quod  ibi  membrana  conjunctiva  nexu  firmiori 
cum  subjectis  committitur;  ideoque  progressui  va¬ 
sorum  ampliatorum  occurritur.  Denique,  nosse 
juvat,  hanc  partem  vitiosam  conjunctivae,  quae 
pterygium  nominatur,  quam  laxissimam  facile 
ministerio  forcipis  divelli. 

DE  CAUSIS  ABDITIS. 

Usus  jamdudum  edocuit,  mares  juventa  et  vi¬ 
ribus  florentes,  validos  sanguineque  plenos,  prae 
mulieribus  et  senio  confectis  in  inflammationem 
membranae  conjunctivae  acutam  incidere  solitos 


esse : 

eSse :  infantes  porro  omnium  opportunissimos 
esse :  necnon,  habitu  sanguineo,  caesarie  rufa,  vuU 
tu  roseo,  oculisque  coeruleis  donatos,  maxime  esse 
propensos,  Laurey,  inter  disserendum  de  qpA- 
thalmia  u^gyptiaca  jam  dicta,  satis  comproba¬ 
vit.  Huic  auctbri  assensus,  opinor  longe  frequen¬ 
tius  dextrum  oculum  prius  inflammationem  pati, 
etiamsi  uterque  demum,  serius  ocyus,  laboret. 
Cur  ita  se  haec  res  habeat,  expositu  paulo  diffici¬ 
lius  est.  Nonne  simile  est  verij  oculum  dextrum 
prius  saepiusque  inflammatione  conflictari^  ex  eo 
quod,  caeteris  paribus,  sanguis  impetu  fortiori  ad 
arterias  capitis  dexteriores,  quam  ad  sinisteriores 
impellitur;  siquidem  arteria  innominata,  caroti¬ 
dis  dextrae  genitrix,  ventriculo  laevo  propinquior 
est,  quam  carotis  sinistra. 

/ 

DE  CAUSIS  EVIDENTIBUS* 

Ophthalmiae,  cum  aliis  inflammationibus 
communes  sunt  multae  causae  excitantes.  Dua¬ 
bus  tamen  potissimum  insistendum  judico :  nimi¬ 
rum,  proprio  coeli  habitui,  necnon  contagioni :  ex 

c  his 

his  enim  genera  duo  inflammationis  membranae 
conjunctivos,  quae  prosequor,  enasci  solent.  Haud 
ignoro,  nuperos  quosdam  haec  prorsus  inter  se  di¬ 
versa  et  disparia  existimare :  perspectis  tamen 
huc  attinentibus,  quae  inter  aegros  curandos  didici, 
mihimet  persuadeo,  haec  duo  mala  non  nisi  vi  in¬ 
vicem  discrepare :  inflammationem  scilicet  mitio¬ 
rem  efficere  ut  humor  muco-purulentus  secerna¬ 
tur  ;  eandem  acerbiorem  ideoque  latius  altiusque 
diffundendam,  in  suppurationem  abire ;  nempe 
purulentam  fieri.  Prorsusque  Culleno,  medi¬ 
corum  principi,  assentior ;  qui  luculenter  meminit 
modo  conjunctivam  unicam  inflammari,  modo 
subjectas  membranas  mali  participes  esse,  prout 
causae  abditae  et  evidentes  inflammationem  levio¬ 
rem  aut  acriorem  progenuerint. 

Coelum  tepidum  et  humidum  frequenter  oph- 
thalmiam  catarrhalem  mucosam  ciet,  quae  toties 
vulgaris  apud  academias  et  milites  congregatos 
grassatur,  ut  jure  pestilens  habenda  sit.  Neque 
ullus  dubito,  quin  Ophthalmia  conjunctivos  mitis¬ 
sima  suo  tabo  pestilente  disseminari  possit. 
iEstate  proxima  mihi  contigit  legionem  milita¬ 
rem  novisse,  quae  in  eam  incidit,  simul  atque  ca¬ 

sas  adierit,  ab  alia  legione  ophthalmia  vexata  nu¬ 
per  relictas.  Centum  circiter  milites  brevi  aegro¬ 
tabant,  quibus  inflammatio  levissima  erat ;  nimi¬ 
rum,  membrana  conjunctiva  paululum  rubebat, 
lachrymseque  et  pituita  viscida  palpebras  invicem 
noctu  conglutinatura,  profluebant.  Haec  vero 
concreta  et  friabilis  facta  ciliis  adhaerebat :  in  pul¬ 
veremque,  oculo  fricato,  et  moto,  redacta  late  dis¬ 
pergebatur,  eandem  inflammationem,  uti  existi¬ 
mo,  cum  aliis  communicatura.  Haec  inflamma¬ 
tio,  aegris  a  sanis  disjunctis,  cito  debellata  est. 

Humorem,  ophthalmia  purulenta  urgente, 
secretum  pestilentem  esse  conjicio:  huc  porro 
plures  causae  operam  conferre  videntur ;  quales 
sunt  aer  humidus,  conclavia  parum  spatiosa,  per¬ 
flatus  egena,  et  multitudine  ingente  hominum  in¬ 
quinata  :  necnon  vigilia  nocturna.  Laure y, 
quod  ad  ophthalmiam  ^gyptiacam^  in  eandem 
sententiam  jurare  videtur  :  cui  assentitur  Vetch. 

Contagium  tamen  caeteris  causis  longe  praepol¬ 
let.  Hae  profecto  utrumque  genus  inflammationis 
membranae  conjunctivee  initio  moliuntur :  at  pos¬ 
tea  inflammatio  contagio  sui  simili  vulgaris  gras¬ 
satur  ;  atque,  plus  vel  minus,  pro  aegrorum  situ. 

Simul 

Simul  atque  inflammatio  vetusta  facta  pus  visci- 
dum  effundi  fecerit,  multo  minus  contagiosa  fieri 
solet :  nec  vero  medicum  in  ipsis  curationibus 
versatum,  ideo  non  summa  ope  ejus  cursui  tunc 
occurrere  oportebit.  Novi  sane  milites  hac  in¬ 
flammatione  vetusta  implicatos,  quotidie  sanis  in- 
teresse,  non  exinde  afficiendis.  Quo  tempore  pro¬ 
fecto  humor  ab  oculo  secretus  pestilens  fieri  inci¬ 
piat,  vel  quousque  contactu,  opus  sit,  ad  eum 
dispergendum,  dictu  est  difficile ;  probabile  est, 
hunc  morbum  mitiorem  non,  nisi  auxiliantibus 
a&e  humido  et  tepido,  conclavique  perflatus  ex¬ 
perte,  contagiosum  esse.^ 

Patet  ex  jam  dictis,  quam  primum,  opus  esse 
aegros  integris  sejungere,  et  ad  loca  coelo  sicco,  sa¬ 
lubri  et  puro  praedita  traducere ;  subducendi  quo¬ 
que  omnigeni  fomites,  nempe,  vestimenta,  &c. 
quibus  tabum  adhaereat. 

Ophthalmiam  passu  celerrimo  jam  grassan-, 
tem  bis  ita  debellari  cognovi. 

Medicum  quoque  oportet,  adhuc  integris,  qui 
aegris  interessc  consuerunt,  acriter  et  crebro  ocu¬ 
los,  eversis  palpebris,  inspicere,  quo  jam  ineuntis 
mali  notae  observentur,  et  praesentibus  praesidiis 

ai‘ceantiir. 

arceantur.  Qua  curatione  sedulo  adhibita  vix, 
aut  ne  vix  quidem,  ophthalmia  purulenta  pessi- 
tna  forma  instructa,  nostrates  adoriri  poterit. 


PE  CURATIONE. 

Ophthalmia  jam  acuta,  sive  sit  muco-puru-^ 
lenta,  sive  purulenta,  omnia  ea  remedia  postulat, 
qiiae  caeteras  inflammationes  acutas  debellare  so¬ 
lent.  Siquid  alienum  oculum  inierit,  subduci  de¬ 
bet  ope  forficis,  penicilli  mollis  aut  liquoris  emol¬ 
lientis  :  siquidem  calor  et  lux  multum  irritant, 
habitandum  in  conclavi  spatioso,  haud  perflatus 
experte  et  umbroso ;  oculi  velandi  sunt  panno  se¬ 
rico  viridi ;  quod  si  ophthalmia  mitior  sit,  non 
opus  est  oculum  umbrare  et  velare  ;  inflammatio 
perflatui  oculoque  subinde  foto  cedit;  quae  cu¬ 
ratio  magis  convenit,  quam  oculum  refrigeranti¬ 
bus  liquoribus  lavare.  Quidam  jubent  stimulan¬ 
tia  fortiora  oculo  admoveri ;  quippe  quas  actionem 
tabi  pestilentis  specificam  debellant.  Liquor  ^c^- 
pfew&i  satis  respondebit. 

Victus  e  tenuissima  materia  prasstabit ;  atque 
evitandi  potus  omnes  meraciores.  Si  dolor,  ru¬ 
bor, 

bor,  aliae  notae  graviores  urgeant,  venas  partis  va¬ 
cuefacere  opus  erit,  aut  hirudinibus,  aut  cucurbi¬ 
tulis  cruentis  quam  proxime  oculum  impositis. 
Conjicio  tamen  inflammationem  longe  melius  et 
magis  sedari  incisa  arteria  temporali.  Ware  hi¬ 
rudines  palpebris  admoveri  non- vult ;  quas  scili¬ 
cet  aliquando  exinde  tumefieri,  eoque  inflamma¬ 
tionem  et  irritationem  increscere,  contendit. 

Quando  inflammatio  gravior  penetralibus  oculi 
instat  vel  insidet,  et  dolor  quaesitior  crebro  acce¬ 
dit,  venis  amplissime  vacuefactis,  soli  pene  auxi¬ 
lio,  fidendum.  Permagni  quoque  interest,  ut  in¬ 
cisura  latior  sanguinem  subito  eflfluere  sinat;  mo¬ 
les  enim  exigua  derepente  missa,  eo  ut  anima 
deficiat,  plus  ad  inflammationem  vincendam  operae 
confert,  quam  rivus  uberior  tarde  elicitus ;  neque 
vires  exinde  dilabuntur.  Dolor  vehemens  oculo 
distento  ortus,  statim  humore  aquoso  arte  aducto 
consopitur,  quod  Wardrop  edocuit.  Quoniam 
tumor  palpebrarum,  praesertim  inferioris,  saepe 
chemosi  accedit,  quidam  hasce  scarificandas  opi¬ 
nantur  ;  at  vero  notare  licet,  prius  aliis  remediis, 
jam  relatis  utendum.  Si  porro  vasa  tunicae  cow- 
junctivcB  valde  turgeant,  subinde  ea  scarificare 

proderit ;  at  *  non  nisi  inflammatione  aliunde  jam 
sedata.  Quum  alvus  fere  torpet,  et  eadem  pigra 
facit,  ut  humores  ad  caput  impetu  majori  defe¬ 
rantur,  eam  medicamentis  expurgare,  liquoribus¬ 
que  idoneis  infusis  ducere,  nunquam  non  admo¬ 
dum  proderit :  non  solum  enim  sanguis  ita  deor¬ 
sum  fertur,  (quod  vultus  sumptis  medicamentis 
hujusmodi  cito  pallescens  denuntiat),  verum  insu¬ 
per  arteriis  intestini  secreticibus  incitatis,  moles 
humorum  circumeuntium  imminuitur.  Plerum¬ 
que  satis  erit  sales  medios  ingerere  ;  nempe  Sul- 
phas  Magnesice  sive  Tartras  Potassce  et  So- 
dee ;  quod  si  alvus  pigrior  exerceat,  antea  bene 
ministratur  Submurias  Hydrargyri,  pulvere  Con- 
volvtdi  Jalapce  composito  mistum.  Si  dolor  capi¬ 
tis  torqueat,  oportebit  idem  ad  cutem  tondere,  et 
decocto  capsularum  Papaveris  somniferi  fovere. 
Si  porro,  Ophthalmia  purulenta  vexante,  palpe¬ 
brae  insigniter  tument,  fotus  multum  opitulabun¬ 
tur.  Parum  inter  medicos  convenit,  oculus  cali¬ 
dis  admotis  rite  foveatur,  necne;  quantum  usu 
ipse  comperi,  maxime  inflammatione  acuta  vex¬ 
ante,  proficiunt ;  eadem  vetusta,  nocent.  Liquor 
Acetatis  Plumbi,  infusum  Nicotiance  Tabaci, 

vel 


/ 


24  DE  OPHTHALMIA  ADNATiE. 

vel  Atropce  Belladonnce,  puris  fluxum  suppri^ 
mit,  et  dolorem  sedat. 

Emplastra  Meloes  vesicatorii,  palpebris  tume^ 
factis,  omnibus  aliis  remediis  praepollent ;  nec  ve¬ 
ro  boc  signo  deficiente,  juxta  oculum  admovenda 
videntur*  Scarpa,  vir  sUmiiiae  auctoritatis,  profi¬ 
tetur,  eadem  cervicibus  posticis  admovenda  esse  ; 
metuendum  enim  ne  temporibus  imposita,  inflam¬ 
mationem  erythematicam,  ad  oculum  spargen¬ 
dam,  moveant. 

Ubi  inflammatio  vetusta  esse  coeperit,  oculUs 
lavandus  erit  liquoribus  astringentibus ;  quales 
sunt  Acetas  Plumbi  vel  Acetas  Zinciy  vel  SuU 
phas  Zinci  aqua  solutum* 

Medici  baud  parum  inter  se  discrepuere  de  cu¬ 
ratione  Ophthalmiee  vetustae,  ubi  membrana  con¬ 
junctiva  speciem  sibi  induit  granatum  jam  de- 
scriptam.  Quidam  hucusque  forcipe  aut  scalpel¬ 
lo  utuntur.  Usus  tamen  comprobavit  cicatrices 
duras  et  inaequales  exinde  conjunctivcs  superesse ; 
longeque  satius  esse  exurentibus  uti ;  quippe  quae 
multo  citius  et  melius  membranam  ad  integrita¬ 
tem  reducunt ;  optima  sunt  Nitras  Argenti,  et 
Sulpjias  CuprL 

Quoque  irritatio  nunc  optime .  sedabitur  tinc¬ 
tura  Opii  vinosa,  vel  narxoticis  jam  dictis,  oculi 
adhibitis.  . 

t 

Inter  astringentia  fortiora,  interdum  .  utilia, 
praesertim  memoranda  sunt  Super-Sulphas  Ar- 
gtllce  et  Potassce,  ' Murias(pxQ  Hydrargyri. 
Hoc  interdum  nebulas  tollit, 
r.  Si  palpebrae  concrescunt,  adeps  Suis  scrqfiv,  un¬ 
guentum  Oocydi  Zinci  impuri,  vel  -  Carhqncdis 
-  Zinci  impuri,  proficient. 

..Si  Ectropion  accedit,  palpebra  arte  attollenda 
est,  et  fulcienda,  ope  emplastri  idonei.  Lymplia 
secreta  sensim  resorpta  evanescit,  et  museul\is  or- 
hicularis  redintegrabitur. 

Si  humor  aquosus  opacus  sit,  vel  pus  auticse 
ejus  parti  insit,  quidam,  cornea  incisa,  eundem 
effundi  faciunt.  Satius  est  tamen  vasa  absorbentia 
remediis  idoneis  ciere,  jam  devicta  inflammatione. 
Cornea  incisa,  inflammatio  acuta  saspe  renovatur, 
ir2,9que  prolabitur.  Quod  si  oculus  perquam  tur¬ 
geat,  et  inde  graviter  doleat,  corneam  incidere 
oportebit. 

Si  nehulce  Ophthalmiam  sequuntur,  non  ob¬ 
stantibus  remediis  jam  propositis,  oportebit  vasa, 

u  quorum 

quorum  ope  nehulcE  aluntur,  persecare,  vel  exu¬ 
rentibus  delere. 

Quod  si  albugo  supervenit,  efficiendum  est 
stimulantibus  admotis,  ut  lympha  opaca  resor¬ 
beatur.  Huc  spectabit  unguentum  Oooydi  rubri 
Hydrargyrif  vel  liquor  Muriatis  Hydrargyri, 
Subacetati  Cupri  fisus  est  Scarpa.  Quod  si  ne- 
hulce  inveteraverint,  ad  alia  confugiendum,  nimi¬ 
rum  vitrum  in  pulverem  subtilissimum  redac¬ 
tum  ;  vel  Super-Sidphas  Argillce  et  Potassce 
exsiccatum,  saccharo  mistum.  Alii  usi  sunt  li¬ 
quore  Nitratis  Argenti,  sive  Ammoniareti  Cu¬ 
pri. 

Pterygium  recens  facile  scalpello  et  forcipi 
cedit ;  quae,  quomodo  adhiberi  debeant,  Scarpa 
luculenter  tradidit. 

